b'\n_START_ARTICLE_\nArrigo Boito\n_START_SECTION_\n\xc5\xbdivljenje\n_START_PARAGRAPH_\nGlasbo je \xc5\xa1tudiral na konservatoriju v Milanu. Njegovo najbolj znano delo je hkrati edini dokon\xc4\x8dani operi Mefistofele (po Goethejevem Faustu, premierno uprizorjena leta 1868). Opera ni bila sprejeta in zaradi izgredov publike je po dveh predstavah morala policija prepovedati nadaljnje predstave. Poleg tega dela je Boito skomponiral le malo skladb, uni\xc4\x8dil je svojo naslednjo opero Ero in Leandro in zapustil nedokon\xc4\x8dano opero Neron. To opero sta (brez zadnjega dejanja) po skicah dokon\xc4\x8dala Arturo Toscanini in Vincenzo Tommasini. Premierno je bila uprizorjena leta 1924 v milanski Scali._NEWLINE_Boito je pisal librete za svoje opere, bolj pa je zaslovel po libretih za Verdijevi operi Falstaff in Otello. Pod anagramskim psevdonimom Tobia Gorrio je prispeval tudi libreto za najuspe\xc5\xa1nej\xc5\xa1o opero Amilcara Ponchiellija La Gioconda._NEWLINE_Boito je bil direktor konservatorija v Parmi od leta 1889 do 1897. Pokopan je na pokopali\xc5\xa1\xc4\x8du Cimitero Monumentale v Milanu.'